ರಿಯಲ್ ಲೈಫ್ ವಿಕ್ಕಿ ಡೋನರ್ ಈ ರಿಟೈರ್ಡ್ ಟೀಚರ್ಗೆ ಈಗಾಗಲೇ 129 ಮಕ್ಕಳು.. ಇನ್ನೂ 9 ಇನ್ ಮೇಕಿಂಗ್ ಯುರೋಪ್ ಮೂಲದ ಕ್ಲೈವ್ ಜೋನ್ಸ್ ಈಗ ಭಾರೀ ಸುದ್ದಿಯಲ್ಲಿರೋ ನಿವೃತ್ತ ಗಣಿತ ಶಿಕ್ಷಕ. ಇವರಿಗೆ 66 ವರ್ಷ. ಕ್ಲೈವ್ ಜೋನ್ಸ್ ತನ್ನ ವೀರ್ಯ ದಾನ ಮಾಡೋ ಮೂಲಕ ಇದುವರೆಗೂ ಸುಮಾರು 129 ಮಕ್ಕಳ ಜನನಕ್ಕೆ ಕಾರಣರಾಗಿದ್ದಾರೆ. ಹೀಗಾಗಿ ಸದ್ಯ ಇವರ ವೀರ್ಯಕ್ಕೆ ಭಾರೀ ಬೇಡಿಕೆ ಇದೆ. ಹೌದು, 66 ವರ್ಷದ ಕ್ಲೈವ್ ಜೋನ್ಸ್ ಸುಮಾರು 10 ವರ್ಷಗಳಿಂದ ಅಗತ್ಯ ಇರೋರಿಗೆ ವೀರ್ಯ ದಾನ ಮಾಡುತ್ತಲೇ ಬಂದಿದ್ದಾರೆ. ಇದುವರೆಗೂ ಬರೋಬ್ಬರಿ 129 ಮಕ್ಕಳ ಜನನಕ್ಕೆ ಕಾರಣರಾದ ಕ್ಲೈವ್ ಜೋನ್ಸ್ ಇನ್ನೂ 9 ಮಹಿಳೆಯರು ಗರ್ಭಿಣಿಯಾಗಲು ನೆರವಾಗಿದ್ದಾರೆ. ಸದ್ಯದಲ್ಲೇ ಇವರಿಂದ ಜನಿಸೋ ಮಕ್ಕಳ ಸಂಖ್ಯೆಯೂ 138 ಆಗಲಿದೆ. ಕ್ಲೈವ್ ಜೋನ್ಸ್ ವೀರ್ಯದಾನದ ಮೂಲಕ 150 ಮಕ್ಕಳ ಜನನಕ್ಕೆ ಕಾರಣ ಆಗಬೇಕು ಎಂಬ ಗುರಿ ಹೊಂದಿದ್ದಾರೆ. ಹೀಗಾಗಿ ಇವರನ್ನು ಜಗತ್ತಿನ ಅತ್ಯಂತ ಸಮೃದ್ಧ ಮತ್ತು ಆರೋಗ್ಯವಂತ ವೀರ್ಯ ದಾನಿ ಎಂದೇ ಕರೆಯಲಾಗುತ್ತದೆ. ನನ್ನಿಂದ ಹಲವರು ವೀರ್ಯ ಪಡೆದಿದ್ದಾರೆ. ನಾನು ಎಲ್ಲರಿಗೂ ದಾನ ಮಾಡೋದಿಲ್ಲ, ಬದಲಿಗೆ ಅಗತ್ಯ ಇರೋರಿಗೆ ಮಾತ್ರ ಮಾಡುತ್ತೇನೆ. ನನ್ನಿಂದ ಹುಟ್ಟೋ ಮಕ್ಕಳ ಫೋಟೋ ನೋಡಿದಾಗ ಬಹಳ ಖುಷಿ ಆಗುತ್ತದೆ ಎಂದು ಸಂತಸ ಹಂಚಿಕೊಂಡರು ಕ್ಲೈವ್ ಜೋನ್ಸ್.